Hrvatska književnost od 1929. do 1952.

|  |  |  |
| --- | --- | --- |
| **lirika**  | **epika** | **drama** |
| Ujević, Krleža, Cesarić, Tadijanović, Mate Balota (pravo ime Mijo Mirković, zbirka čakavskih pjesama *Dragi kamen*), **Ivan Goran Kovačić**, Nikola Šop |  |  |

Augustin Tin Ujević

**1.** **Prepoznajte Ujevićeve pjesme prema zadanim stihovima:**

|  |  |  |
| --- | --- | --- |
| Jer mi je mučno biti slab,jer mi je mučno biti sam(kada bih mogo biti jak,Kada bih mogo biti drag)\_\_\_\_\_\_\_\_\_\_\_\_\_\_\_\_\_\_\_\_ | Oni poznaju pjesmu naših najdubljih žica,Uzdušni piloti, nebeski piloti, Za svijet u slobodi, za svijet u ljepoti, ljudi svojih djela, djeca svojih ruku,Rođena u plaču, sazrela u muku. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | I snagu nam, i grijehe drugi s nama dijeleI sni su naši sami iz zajedničkog vrela\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| plačimo, plačimo u tišini, umrimo, umrimo u samoći.\_\_\_\_\_\_\_\_\_\_\_\_\_\_\_\_\_\_\_\_ | I preklinjem te, Nepoznata, reci, kakva te tuga iz daljine draga, I još mi reci gdje si, tko si, što si?-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Ali, za svoju snagu oni su zahvalni patnji,bijedi, sužanjstvu gladi i njinoj crnoj pratnji\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**2. Stvaralački portret Tina Ujevića (1891. – 1955.)**

🕮 *Ja sam jedna osoba složena od više drugih.* 🕮 *Ja ne sanjam o sreći. No ne sumnjam o sreći. / Gle ovoga dvojstva i trojstva moga: ima u meni i tmine,/no ima u meni vedrine, /i moja divna sloga.*

Rođen je u \_\_\_\_\_\_\_\_\_\_\_\_\_\_\_\_\_\_, školovao se u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Nakon Pariza dulje boravi u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i od 1940. živi u Zagrebu.

Poznat je kao vrstan prevoditelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piše i eseje, kritike, feljtone, autobiografske zapise i lirsku prozu te ih objavljuje u knjigama proznih tekstova ***Ljudi za vratima gostionice*** i ***Skalpel kaosa***.

Prvu pjesmu, sonet ***Za novim vidicima***, objavljuje kao 20-ogodišnjak.

Njegove rane pjesme nastaju pod utjecajem hrvatske književne tradicije, ponajprije Matoševih pjesama.

***Oproštaj*** je objavio 1914. u zajedničkoj zbirci \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**🡺 Popunite tablicu odrednicama koje se odnose na određene faze Ujevićeva pjesničkog stvaralaštva:** sonetni oblik i vezani stih, prihvaćanje života kakav jest, pod utjecajem moderne europske poezije (Baudelaire), misaona poezija, tema osamljenosti koja je shvaćena kao teret, lirski subjekt pomiren je sa svijetom, filozofičnost, tema metafizičke ljubavi prema imaginarnoj ženi, lirski subjekt poput modernog je vizionara, odjeci trubadursko-petrarkističke tradicije, sve veća zastupljenost stiha oslobođenog rime, pjesme duljeg oblika

|  |  |  |
| --- | --- | --- |
| **1. faza:** zbirke ***Lelek sebra*** (1920.) i ***Kolajna*** (1926.) nastale tijekom boravka u Parizu | **2. faza:** zbirke ***Auto na korzu*** (1932.) i ***Ojađeno zvono*** (1933.) | **3. faza**: zbirka ***Žedan kamen na studencu*** (1954.) |
|  |  |  |

**3. Zadatci:**

**🡺 Ukratko prikažite promjene u stvaralačkim razdobljima Tina Ujevića:**

**a)** na razini sadržaja

**b)** na razini izraza

**🡺Dokažite na primjerima pjesama *Svakidašnja jadikovka*, *Notturno (Noćas se moje čelo žari)*** ***i Božanska ženo, gospo nepoznata* obilježja 1. faze Ujevićeva stvaralaštva.**

**🡺Komentirajte može li s na primjeru pjesme *Ove su riječi crne od dubine* (*Književni vremeplov 4*, str. 237) potvrditi misao američkog pripovjedača Johna Cheevera: Umjetnost je trijumf nad kaosom.**

🡺**Objasnite odnos Ujevića prema tradiciji u pjesmama: a) *Oproštaj*  b) *Naše vile***

🡺 **Komentirajte tvrdnje o pjesmi *Visoki jablani* (iz zbirke *Auto na korzu*):**

- Eto divan spomenik svakomu junaku duha. Da je ispravno što vjeruje u ličnost, dokazuje vrijednošću same te simbolične pjesme, kakvu umiju stvoriti samo rijetki. (Stanislav Šimić)

- On je uvjerljiv kad tuži i vapi nad nesretnom čovjekovom sudbinom (Svakidašnja jadikovka), no isto tako je vjerodostojan kad nadahnuto i nepokorno priziva ono najbolje što krasi čovjeka, njegovu prometejsku žudnju da usprkos teškoći, patnji i bijedi otkriva nove egzistencijalne vidike. (Ljerka Car Matutinović)

**Dodatak:**

**🡺 Slušanje:** Pjesmu *Odlazak* Tina Ujevića uglazbio je Arsen Dedić.

Dobriša Cesarić (1902. – 1980.), pjesnik i prevoditelj s njemačkog, ruskog, bugarskog i slovenskog

**🡺 Najznačajnije pjesničke zbirke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**🡺 Obilježja Cesarićeva pjesništva: prema natuknicama za umnu mapu**

**🡺 Dokažite tvrdnje na primjerima.**

**1.** Simbol je u književnosti u pravilu višeznačan: jedan označitelj upućuje na više označenih. Cesarićev oblak suoznačuje pjesnika, umjetnika, biće senzibilizirano za ljepotu koju drugi ne vide. (Vlatko Pavletić)

**2.** Muzikalnost Cesarićevih pjesama proizlazi iz raznovrsnih ponavljanja glasova, riječi i skupina riječi, stihova i strofa. (Vinko Brešić)

**3.** Cesarićeva lirika poništava jaz između običnoga i uzvišenoga umjetnički sugestivno pokazujući da je i najobičnije zapravo sudbinsko. Zacijelo je u tome razlog što je i danas Cesarić jedan od najpopularnijih hrvatskih pjesnika – čitan, uglazbljivan i rado citiran. (Vinko Brešić)

**Ponavljanje**

***Vagonaši***

Mi stanujemo u vagonu
Što nije nikada na putu,
U jednom kutu nam je krevet,
A kuhinja u drugom kutu.

Tu svaki vagon dimnjak ima,
Željezni, nahereni, tužni.
U ovom kraju stareži i dima
Najljepši dan poružni.

A naša ulica je duga,
Duga,
I čudno ima ime:
Napuštena pruga.

Sve kuće brojeve imadu,
Pa ima ga i naša, bože moj.
Al nema tako velikog u gradu
Ko naš bijeli željeznički broj.

I vrt imade naša kuća:
Ukraj pruge drač,
Da igrajuć se u njem djeca
Zaborave na glad i plač.

\_ \_ \_ \_ \_ \_ \_ \_ \_ \_ \_ \_ \_

\_ \_ \_ \_ \_ \_ \_ \_ \_ \_ \_ \_ \_

U nedjelju kad stane rad,
Eh, onda bijeda pije, pije;
Zapjeva neko hrapavim glasom,
A neko ženu bije.

Alkohol ubija... znamo, o znamo,
Znamo da alkohol škodi,
No rakije, rakije, rakije amo,
Jer utjehe nema u vodi.

Sada je ljeto... veliko, zlatno.
Odoše bogataši iz grada
Da traže odmora po svijetu,
Al mi smo tu, mi roblje rada.

I naše oči dalje gasnu,
I znoje se u radu dlanovi;
Umjesto nas putovahu svijetom
Naši stanovi.

Nedjelja. Tužno. Znamo, o znamo,
Znamo da alkohol škodi,
No rakije, rakije, rakije amo,
Jer utjehe nema u vodi.

- Koji osjećaj prevladava u vašem doživljaju pjesme: nelagoda, suosjećanje, ravnodušnost, razumijevanje, ogorčenost, bijes? Obrazložite odgovor.

- Pjesma je prema temi socijalna. Komentirajte činjenicu da pjesnički subjekt progovara u 1. licu množine.

- Odredite oblik pjesme (njezinu vanjsku kompoziciju): broj strofa, vrstu strofe, vrstu stiha.

- Prikazano je materijalno siromaštvo, a i duhovne posljedice koje ono izaziva. Pronađite motive koji se odnose na jedno i na drugo. Komentirajte opravdanost grafičke podjele između pete i šeste strofe (dva retka crtica).

- U pjesmi je uvedena opreka bogati – siromašni. Na koji je način izražena ta opreka?

- Izdvojite izraze koji po vašem mišljenju najsnažnije izražavaju ogorčenje? 7. Protumačite ulogu ponavljanja rečenice: (Znamo, o znamo, /znamo da alkohol škodi... ).

 - Protumačite ulogu asindetona: Željezni, nahereni, tužni.

- Kako se naziva stilska figura u kojoj se jedna ili više riječi s kraja stiha ponavlja na početku idućeg stiha?

Npr. A naša ulica je duga,

 Duga. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Komentirajte tvrdnje: Prikaz socijalno obespravljenih članova društva izaziva suosjećanje i razumijevanje. Stječe se dojam da je stanje u kojem žive zasad nepromjenjivo, ali činjenica da se čuje njihov glas predstavlja mali pomak naprijed za društvo u cjelini.

- Usporedite *Vagonaše* s još jednom Cesarićevom socijalnom pjesmom, *Baladom iz predgrađa*. Uočite sličnosti i razlike.

Interpretacija

|  |  |  |
| --- | --- | --- |
| *Oblak* | *Povratak*  | *Balada iz predgrađa* |
| (uz nastavni listić)- simbolika oblaka- načelo dramske kompozicije u pjesmi: pojava oblaka...- uloga inverzije u 1. strofi- tumačenje sintagma: zemne stvari, krvareći ljepotu- opreke i njihova simbolika- zaokupljenost *vlašću, zlatom* ili *hljebom*- ritam pjesme | - tema: povratak ili nada u povratak- odnos prema racionalnoj spoznaji- motiv kapi (v. *Slap*)- cikličnost: preobrazbe života i ljubavi u protjecanju vremena - svjetlosni motivi- uloga izostavljanja teksta (dva retka crtica) u strukturi pjesme- stihovi o vjeri u snagu ljubavi- ritam: uloga izmjene kratkih i dugih stihova- ponavljanje 7. strofe poput zatvaranja kruga- povezanost: oblik i sadržaj pjesme | - dojmljive slike predgrađa- uloga veznika: a) *i*  b) *a*- simbolika: mrak, svjetlost- prikaz sudbine nepoznate osobe: odbačenost, neprimijećenost, prezrenost, otuđenost- ponavljanje strofe na kraju pjesme – „začarani krug“ (bezizlaznost), život se nastavlja bez obzira na sudbinu pojedinca |

Dragutin Tadijanović (1905. – 2007.) do 1930. objavljivao pod pseudonimom Margan Tadeon

**🡺 Najznačajnije pjesničke zbirke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**🡺 Izradite umnu mapu:** slobodni stih(tradicija slobodnog stiha od Kamova do Krleže i Šimića), govorni tip stiha, intimne i zavičajne teme, ispovjedni ton, gubitak zavičajnih veza kao gubitak mjestu pripadanja, osjećaj čežnje za izgubljenim, obnova mjesta pripadanja u pjesmama, jednostavnost i jasnoća u izrazu, jezik i stil prividne naivnosti, česta poetizirana kazivanja, komunikativnost (koju je moderno pjesništvo uglavnom izgubilo)

**🡺Uočite posebnost tadijanovićevskog ritma: raspored naglasaka, inverzija, funkcionalnost interpunkcije**

Pa je došao, *jednoga dana*, i na moju ruku;

Ona je njemu (godine, godine!) napisala stih:

„Na ruci mojoj žalosnoj crveni prsten Javorov.“